Wat vir my ŉ verfrissende verandering was met FlySafair, was dat hulle dieselfde aanslag volg as meeste plaaslike vlugte in byvoorbeeld Engeland en Amerika. Jy betaal net vir wat jy nodig het. Dus begin jy wel by ŉ laekoste-kaartjie, maar hoe meer ekstras jy neem, hoe meer betaal jy.
As ŉ besigheidspersoon is, of gelukkig genoeg is om ŉ familie te hê wat al hulle reisbagasie in hulle handbagasie kan pas, betaal jy net vir die basiese vlugkaartjie. Indien jy bagasie het, gaan jou kaartjie duurder wees.
Soos op ander laekostevlugte betaal jy ook vir jou eie verversings op die vliegtuig indien die honger en dors knaag…